STATVTVM est, vt Conuentus qui, domno Abbate in Capitulum veniente, ex antiquo more non solum ei assurgere, sed  per omnes inferiores gradus ad terram vsque descendere solebat, assurgat quidem reuerenter, sed scamnum subpedaneum descendendo non transgrediatur. Causa instituti huius fuit, quia licet ex multo  magno, quem semper Patribus suis Cluniacenses fratres exhibent, amore  reuerentia, hoc ab antiquis  bonis viris decretum sit: visum est tamen parcendum esse in hoc labore multitudini maximæ propter senes  debiles, quorum maior in eo tempore numerus CCC, vel CCCC. fratribus erat, quam priore illo inter fratres sexaginta, aut ad plus octoginta.